
JURBARKO RAJONO SAVIVALDYBĖS ADMINISTRACIJOS 

DIREKTORIUS

	ĮSAKYMAS

	DĖL LEIDIMŲ ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR PREKIAUTI JAIS JURBARKO RAJONO SAVIVALDYBĖS TERITORIJOJE IŠDAVIMO TVARKOS APRAŠO PATVIRTINIMO

	

	2013 m. rugpjūčio 6 d. Nr. O1-820

	Jurbarkas


Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 2 punktu, Lietuvos Respublikos gyvūnų gerovės ir apsaugos įstatymo (Žin., 1997, Nr. 108-2728; 2012, Nr. 122-6126) 3 straipsnio 10 dalies 5 punktu, Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašu, patvirtintu Valstybinės maisto ir veterinarijos tarnybos direktoriaus 2013 m. balandžio 15 d. įsakymu Nr. B1-290 (Žin., 2013, Nr. 41-2032):

1. T v i r t i n u Leidimų įvežti, įsigyti, laikyti, veisti pavojingus šunis ir prekiauti jais Jurbarko rajono savivaldybės teritorijoje išdavimo tvarkos aprašą (pridedama).

2. Į p a r e i g o j u Jurbarko rajono savivaldybės administracijos Ūkio ir turto skyrių išduoti leidimus įvežti, įsigyti, laikyti, veisti ir prekiauti pavojingais šunimis bei registruoti šiuos leidimus leidimų įvežti, įsigyti, laikyti, veisti pavojingus šunis ir jais prekiauti Jurbarko rajono savivaldybės teritorijoje registravimo žurnale.


3. P a v e d u Jurbarko rajono savivaldybės administracijos Dokumentų ir viešųjų ryšių skyriui paskelbti informaciją apie šį įsakymą laikraštyje „Mūsų laikas“, o visą įsakymą – savivaldybės interneto svetainėje www.jurbarkas.lt 


Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

	Administracijos direktorius
	Petras Vainauskas


Parengė
Povilas Kazėnas
2013-08-06 
PATVIRTINTA

Jurbarko rajono savivaldybės 
administracijos direktoriaus 

2013 m. rugpjūčio  d. įsakymu Nr. O1
LEIDIMŲ ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR PREKIAUTI JAIS JURBARKO RAJONO SAVIVALDYBĖS TERITORIJOJE IŠDAVIMO TVARKOS APRAŠAS 
I. BENDROSIOS NUOSTATOS

1. Leidimų įvežti, įsigyti, laikyti, veisti, pavojingus šunis ir prekiauti jais Jurbarko rajono savivaldybės teritorijoje išdavimo tvarkos aprašas (toliau – Aprašas) nustato leidimų įvežti, įsigyti, laikyti, veisti pavojingus šunis, kurių veislės nurodytos Kovinių ir pavojingų šunų veislių sąraše, patvirtintame Lietuvos Respublikos valstybinės maisto ir veterinarijos tarnybos direktoriaus įsakymu, ir jais prekiauti Jurbarko rajono savivaldybės teritorijoje išdavimo tvarką.
2. Tvarkos aprašas parengtas vadovaujantis Lietuvos Respublikos gyvūnų gerovės ir apsaugos įstatymu (Žin., 1997, Nr. 108(2728; 2012, Nr. 122(6126), Lietuvos Respublikos valstybinės maisto ir veterinarijos tarnybos direktoriaus 2013 m. balandžio 15 d. įsakymu Nr. B1(290 ,,Dėl pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašo patvirtinimo“ (Žin., 2013, Nr. 41(2032), Kovinių ir pavojingų šunų veislių sąrašu, patvirtintu Valstybinės maisto ir veterinarijos tarnybos direktoriaus 2013 m. sausio 9 d. įsakymu Nr. B1(5 (Žin., 2013, Nr. 4(157) bei kitais teisės aktais.

3. Aprašas galioja Jurbarko rajono savivaldybės teritorijoje.

4. Aprašo privalo laikytis visi juridiniai ir fiziniai asmenys.

5. Leidimas įvežti, įsigyti, laikyti, veisti pavojingus šunis ir jais prekiauti Jurbarko rajono savivaldybės teritorijoje (Aprašo 2 priedas) (toliau – Leidimas) – dokumentas, suteikiantis juridiniams ir fiziniams asmenims teisę įvežti, įsigyti, laikyti, veisti pavojingus šunis ir jais prekiauti Jurbarko rajono savivaldybės teritorijoje.

7. Leidimai neišduodami asmenims, kuriems Lietuvos Respublikos gyvūnų gerovės ir apsaugos įstatymu draudžiama juos išduoti.

8. Leidimus juridiniams ir fiziniams asmenims, pateikusiems Apraše nurodytus dokumentus, išduoda Jurbarko rajono savivaldybės administracijos direktorius ar jo įgaliotas asmuo.
9. Apraše vartojamos sąvokos suprantamos taip, kaip jos apibrėžtos Lietuvos Respublikos gyvūnų gerovės ir apsaugos įstatyme ir kituose teisės aktuose.
II. LEIDIMUI GAUTI REIKALINGI DOKUMENTAI IR 
LEIDIMŲ IŠDAVIMO TVARKA
10. Juridiniams asmenims, kitoms organizacijoms ar jų filialams (toliau – juridinis asmuo) Leidimai išduodami juridinio asmens valdymo organo įsakymu (sprendimu, sutartimi ir pan.) paskirtam pavojingo šuns laikytojui (toliau – Asmeniui), ne jaunesniam nei 18 metų ir pateikusiam:

10.1. juridinio asmens rašytinį prašymą (Aprašo 1 priedas), kuriame turi būti nurodytas pavojingo šuns nuolatinės laikymo vietos adresas;

10.2. juridinio asmens įregistravimo pažymėjimo kopiją;

10.3. juridinio asmens valdymo organo dokumentą, patvirtinantį apie asmens paskyrimą būti atsakingu už pavojingus šunis, laikomus juridinio asmens patalpose ar teritorijoje, 10.1 punkte įvardintame prašyme nurodytu adresu;

10.4. asmens tapatybę liudijantį dokumentą;

10.5. pažymas, kad Asmuo:

10.5.1. nėra įrašytas į sveikatos priežiūros įstaigos įskaitą dėl alkoholizmo, narkomanijos ar psichinės ligos;

10.5.2. nėra teistas už tyčinius smurtinius nusikaltimus, jeigu teistumas neišnykęs arba nepanaikintas.

11. Fiziniai asmenys, ne jaunesni nei 18 metų, norintys gauti Leidimą, Savivaldybės administracijos direktoriui pateikia:

11.1. asmens rašytinį prašymą (Aprašo 1 priedas) išduoti Leidimą. Prašyme turi būti nurodytas  pavojingo šuns nuolatinės laikymo vietos adresas;

11.2. asmens tapatybę liudijantį dokumentą;

11.3. asmens gyvenamosios vietos ir gyvenamųjų patalpų, kur bus nuolat laikomas pavojingas šuo, deklaravimo bei nuosavybės dokumentus ar savininko notaro patvirtintą sutikimą, kad jo patalpose Asmuo gali laikyti pavojingą šunį;

11.4. pažymas, kad Asmuo ir kartu su juo gyvenantys asmenys:

11.4.1. nėra įrašyti į sveikatos priežiūros įstaigos įskaitą dėl alkoholizmo, narkomanijos ar psichinės ligos;

11.4.2. nėra teisti už tyčinius smurtinius nusikaltimus, jeigu teistumas neišnykęs arba nepanaikintas.

12 . Asmuo, jau laikantis pavojingą šunį, Leidimui gauti pateikia papildomus dokumentus:

12.1. šuns kilmės dokumentų kopiją;

12.2. įrodančio dokumento apie šuns paskiepijimą (vakcinavimą) kopiją.
13. Už Leidimui gauti pateiktų duomenų ir dokumentų teisingumą atsako juos pateikęs Asmuo.
14. Prašymas su dokumentais pateikiamas asmeniškai arba gali būti pateikiamas per pareiškėjo atstovą, turintį teisę atstovauti pareiškėjui Civilinio kodekso nustatyta tvarka. Asmenų pateiktų dokumentų kopijos turi būti patvirtintos teisės aktų nustatyta tvarka.
15. Asmenų duomenys, nurodyti jų pateiktuose dokumentuose, tvarkomi Lietuvos Respublikos asmens duomenų teisinės apsaugos įstatymo nustatyta tvarka.
16. Leidimą pasirašo ir antspaudu patvirtina savivaldybės administracijos direktorius ar jo įgaliotas asmuo.

17. Leidimas išduodamas per 20 darbo dienų nuo prašymo su Apraše nurodytais pridedamais dokumentais gavimo dienos.

18. Leidimas išduodamas pareiškėjui asmeniškai, pateikus asmens tapatybę liudijantį dokumentą arba pareiškėjo atstovui, turinčiam teisę atstovauti pareiškėjui Civilinio kodekso nustatyta tvarka, pateikus asmens tapatybę  bei atstovavimą liudijantį dokumentą. Apie išduotą Leidimą pranešama suinteresuotam juridiniam asmeniui.

19. Atsisakius išduoti Leidimą, Lietuvos Respublikos viešojo administravimo įstatymo nustatytais terminais pareiškėjui raštu nurodoma atsisakymo priežastis ir galimybė šį atsisakymą skųsti teisės aktų nustatyta tvarka.

III. LEIDIMŲ KEITIMAS, GALIOJIMO SUSTABDYMAS IR GALIOJIMO PANAIKINIMAS
20. Asmuo, pakeitęs pavojingo šuns laikymo vietą Jurbarko rajono savivaldybėje, ar pasikeitus teisės aktų reikalavimams, per 30 darbo dienų (jei nenumatyta kitaip) turi kreiptis dėl naujo Leidimo išdavimo. Naujas Leidimas išduodamas pateikus senojo Leidimo originalą. Duomenys apie išduotą naują Leidimą įrašomi į Leidimų išdavimo registracijos žurnalą bei pažymint, kad anksčiau registruotas Leidimas neteko galios.

21. Asmeniui, praradusiam Leidimą ir apie tai paskelbusiam Jurbarko rajono vietinėje spaudoje bei raštu informavusiam savivaldybės administraciją, išduodamas Leidimo dublikatas.
22. Asmeniui, pažeidusiam šio Aprašo ar kitų teisės aktų, reglamentuojančių pavojingų gyvūnų laikymo reikalavimus (pagal kontroliuojančių institucijų gautus raštiškus pranešimus), savivaldybės administracijos direktoriaus įsakymu leidimo galiojimas sustabdomas ir nustatomas terminas pažeidimams pašalinti.

23. Asmuo, pašalinęs pažeidimus, apie tai raštu informuoja Savivaldybės administracijos direktorių.
24. Asmeniui, pašalinusiam pažeidimus, Savivaldybės administracijos direktoriaus įsakymu panaikinamas leidimo galiojimo sustabdymas.

25. Savivaldybės administracijos direktoriaus įsakymu leidimo galiojimas panaikinamas, jeigu:

25.1. asmuo per nustatytą terminą nepašalina pažeidimų;

25.2. asmuo, kurio vardu buvo išduotas Leidimas per vienerius metus du kartus pažeidžia Lietuvos Respublikos valstybinės maisto ir veterinarijos tarnybos direktoriaus patvirtinto Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašo, Gyvūnų laikymo Jurbarko rajono savivaldybės teritorijos gyvenamosiose vietovėse taisyklių ar šio Aprašo reikalavimus (pagal kontroliuojančių institucijų gautus raštiškus pranešimus);

25.3. buvo nustatyta, kad Asmuo Leidimui gauti pateikė neteisingus duomenis ar suklastotus dokumentus.
25.4. nustatomi Lietuvos Respublikos administracinių teisės pažeidimų kodekso 110 straipsnio „Gyvūnų įsigijimo, laikymo, veisimo, dresavimo, gabenimo ir prekybos jais taisyklių“ pažeidimai;

26. Savivaldybės administracijos direktorius ar jo įgaliotas asmuo per 3 darbo dienas raštu informuoja asmenį apie Leidimo galiojimo panaikinimą. 

27. Asmuo, gavęs raštą apie Leidimo galiojimo panaikinimą, per 5 darbo dienas grąžina Leidimą savivaldybės administracijos direktoriui ar jo įgaliotam asmeniui.
IV. KITOS SĄLYGOS
28. Aprašas netaikomas:

28.1. asmenims, gyvenantiems kitose šalyse ir keliaujantiems Lietuvos Respublikos teritorijoje su jiems priklausančiais pavojingais šunimis arba vežantiems juos per Lietuvos Respublikos teritoriją tranzitu;

28.2. asmenims, laikinai atvykstantiems su jiems priklausančiais pavojingais šunimis iš kitų šalių į Lietuvos Respublikoje organizuojamus renginius su gyvūnais.


V. ATSAKOMYBĖ
29. Aprašo reikalavimus pažeidę fiziniai ir juridiniai asmenys atsako Lietuvos Respublikos įstatymų nustatyta tvarka.

______________
Leidimų įvežti, įsigyti, laikyti, veisti pavojingus šunis ir prekiauti jais Jurbarko rajono savivaldybės teritorijoje išdavimo tvarkos aprašo 1 priedas
____________________________________________________________________________
(vardas, pavardė, juridinio asmens pavadinimas (spausdintinėmis raidėmis)

___________________________________________________________________________
(gyvenamoji vieta, buveinės adresas, telefonas, elektroninis paštas)

Jurbarko rajono savivaldybės administracijai
PRAŠYMAS 
IŠDUOTI LEIDIMĄ ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR PREKIAUTI JAIS JURBARKO RAJONO SAVIVALDYBĖS TERITORIJOJE
_________________
(data)

Prašau išduoti leidimą pavojingo šuns įvežimui, įsigijimui, laikymui, veisimui ir prekybai. 
Pavojingo šuns laikymo vieta: ___________________________________________________









(adresas)
Nurodytu adresu kartu gyvena: ___________________________________________________
(nurodyti suaugusius asmenis)




    ___________________________________________________
PRIDEDAMA:

1. Asmens tapatybės dokumento kopija, ___ lapas (-ų);
2. Pažyma apie asmenis, deklaravusius gyvenamąją vietą adresu, kur bus ar laikomas pavojingas šuo, ___ lapas (-ų);
3. Patalpų, kuriose bus nuolat laikomas pavojingas šuo, nuosavybės dokumentų ar savininko notaro patvirtinto sutikimo, kad jo patalpose Asmuo gali laikyti pavojingą šunį, kopijos, ___ lapas (-ų);
4. Juridinio asmens valdymo organo sprendimo paskirti atsakingą asmenį už pavojingo šuns priežiūrą kopija, ___ lapas (-ų);
5. Juridinio asmens įregistravimo pažymėjimo kopija, ___ lapas (-ų);
6. Pažyma (-os), kad atsakingas asmuo ir kartu gyvenantys asmenys nėra įrašyti į sveikatos priežiūros įstaigos įskaitą dėl alkoholizmo, narkomanijos ar psichinės ligos, ___ lapas (-ų);

7. Pažyma (-os), kad atsakingas asmuo ir kartu gyvenantys asmenys nėra teisti už tyčinius smurtinius nusikaltimus, jeigu teistumas neišnykęs arba nepanaikintas, ___ lapas (-ų);
8. Šuns kilmės dokumentų kopija, ___ lapas (-ų);
9. Šuns paskiepijimo (vakcinavimo) pažymėjimo (su įrašytu identifikavimo numeriu), kopija, ___ lapas (-ų).

Patvirtinu, kad pateikta informacija yra teisinga, žinau, kad duomenys tvarkomi vadovaujantis Lietuvos Respublikos duomenų apsaugos įstatymu, tam neprieštarauju:
_________


_________________________________


(parašas)



(vardas, pavardė)
Leidimų įvežti, įsigyti, laikyti, veisti pavojingus šunis ir prekiauti jais Jurbarko rajono savivaldybės teritorijoje išdavimo tvarkos aprašo 2 priedas

JURBARKO RAJONO SAVIVALDYBĖS ADMINISTRACIJA

Savivaldybės biudžetinė įstaiga, Dariaus ir Girėno g. 96, LT-74187 Jurbarkas, tel. (8-447) 71 233, 70 153, faks.(8 447) 70 166, 

el.p. info@jurbarkas.lt. Duomenys kaupiami ir saugomi Juridinių asmenų registre, kodas 188713933
____________________________________________________________________________
LEIDIMAS 
ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR PREKIAUTI JAIS JURBARKO RAJONO SAVIVALDYBĖS TERITORIJOJE
___________________ Nr. __________






(data)
Atsakingam asmeniui _______________________________________________________
(vardas, pavardė, gyvenamoji vieta / juridinio asmens pavadinimas)

_______________________________________________________________ l e i d ž i a m a :

įvežti, įsigyti, laikyti, veisti pavojingų veislių šunis bei prekiauti jais Lietuvos Respublikos teisės aktų nustatyta tvarka nurodytu adresu:
_________________________________________________________________________.

(adresas)
________________________
___________________
___________________

(pareigos)



(parašas)

      (vardas, pavardė)
A.V.

